Komission direktiivi 74/331/ETY, annettu 12 päivänä kesäkuuta 1974, kaasun tilavuusmittareita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin mukauttamisesta tekniikan kehitykseen



Virallinen lehti nro L 189 , 12/07/1974 s. 0009 - 0010

Suomenk. erityispainos Alue 13 Nide 4 s. 0028

Kreikank. erityispainos: Luku 13 Nide 2 s. 0258

Ruotsink. erityispainos Alue 13 Nide 4 s. 0028

Espanjank. erityispainos: Luku 13 Nide 3 s. 0247

Portugalink. erityispainos: Luku 13 Nide 3 s. 0247



KOMISSION DIREKTIIVI, annettu 12 päivänä kesäkuuta 1974, kaasun tilavuusmittareita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin mukauttamisesta tekniikan kehitykseen (74/331/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(1), sellaisena kuin se on muutettuna perustamissopimuksen liitteenä olevalla uusien jäsenvaltioiden liittymistä Euroopan talousyhteisöön ja Euroopan ydinenergiayhteisöön Brysselissä 22 päivänä tammikuuta 1972 allekirjoitetulla asiakirjalla(2), ja erityisesti sen 17, 18 ja 19 artiklan, ottaa huomioon kaasun tilavuusmittareita koskevan jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/318/ETY(3), sekä katsoo, että on tarpeen, että alalla tapahtuneen teknisen kehityksen huomioon ottamiseksi kaasun tilavuusmittarin testiosan kierrosten lukumäärä olisi voitava lukea valosähköisesti, Yhdistyneiden kuningaskuntien ehdottamaa kaasun tilavuusmittareille tarkoitettua menettelyä ETY-ensivakaukseksi voidaan pitää neuvoston direktiivissä 71/318/ETY esitettyä menettelyä vastaavana, jos tämä menettely suoritetaan tilavuusvirran liikkumavaralla 0,3 Qmin käyttäen suurimpana sallittuna virheenä 10 prosenttia; sen vuoksi on tarpeen tekniikan kehityksen huomioon ottamiseksi mukauttaa direktiiviä, muutoin muutokset on tehty edellä mainitusta asiakirjasta johdetun mallin mukaisesti, ja tämän direktiivin säännökset ovat mittauslaitteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan 26 päivänä heinäkuuta 1971 annetun neuvoston direktiivin 71/318/ETY liitteessä olevan I.B luvun 5.2.4 kohtaa, II luvun 4.3, 7.2.6 ja 8.1 kohtaa sekä III luvun 2.1 kohdan taulukkoa ja 7.1 kohdan b alakohtaa tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan yhden vuoden kuluessa tämän direktiivin tiedoksi antamisesta ja niiden on ilmoitettava tästä komissiolle viipymättä. 2. Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat kansalliset säännökset toimitetaan kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 12 päivänä kesäkuuta 1974. Komission puolesta Puheenjohtaja François-Xavier ORTOLI (1) EYVL N:o L 202, 6.9.1971, s. 1 (2) EYVL N:o L 73, 27.3.1972, s. 14 (3) EYVL N:o L 202, 6.9.1971, s. 21 LIITE 1. Korvataan liitteen I luvun B osan 5.2.4 kohta seuraavasti: "Osoittimen tai perusmerkin on oltava riittävän ohut, jotta lukeminen on varmaa ja helppoa. Testiosassa voi olla liikuteltava perusmerkki, jonka koko on riittävä valosähköiseen luentaan. Perusmerkki ei saa peittää asteikkoa; se voi olla tarvittaessa numeron 0 tilalla. Se ei saa häiritä lukemistarkkuutta." 2. Lisätään II luvun 4.3 kohdassa olevan taulukon jälkeen seuraavaa: "Mitattava ilmatilavuus voidaan korvata tilavuudella, joka suunnilleen vastaa testiosan täysiä kierroksia." 3. Korvataan liitteessä olevan II luvun 7.2.6 kohta seuraavasti: "7.2.6 Kestotestin jälkeen mittarien (lukuun ottamatta enintään yhtä, jos testit on tehty vähintään kolmelle mittarille) on täytettävä seuraavat vaatimukset: a) tilavuusvirta-alueella suurimman ja pienimmän virheen ero tilavuusvirran Q funktiona ei saa olla enemmän kuin 4 % yhdelläkään mittarilla; b) virheiden arvot eivät saa erota enempää kuin 1,5 % alkuperäisistä vastaavista arvoista; Qmin:lle tätä virhettä sovelletaan vain vaihteluväleihin negatiivisessa mielessä. c) mekaaninen painehäviö ei saa olla lisääntynyt enempää kuin 20 N/m² (0,2 millibaaria)." 4. Korvataan liitteen II luvun 8.1 kohta seuraavasti: "8.1 Tarkkuustesti Mittarin katsotaan täyttävän suurimpia sallittuja virheitä koskevat vaatimukset, jos nämä vaatimukset täytetään seuraavilla tilavuusvirroilla: a) tilavuusvirralla Qmin; b) suuruusluokkaa Qmax olevalla tilavuusvirralla; c) tilavuusvirralla Qmax. Jos tarkastus suoritetaan toisissa olosuhteissa, on saatava vähintään samanlainen varmuus kuin mikä saavutetaan mainituilla testeillä." 5. Korvataan III luvun 2.1 kohdan taulukko seuraavasti: >TAULUKON PAIKKA> 6. Korvataan III luvun 7.1.b kohta seuraavasti: "b) turbiinimittareille: Qmin - 1,5 Qmin - 2,5 Qmin - 0,25 Qmin - 0,5 Qmin - Qmax."